cyanic-selkie/wikianc huggingface dataset:
நிகால் சரின்
குழந்தைப் பருவம்
நிகால் ஆறாவது வயதில் சதுரங்கம் விளையாடக் கற்றுக்கொண்டார். பள்ளி விடுமுறையில் சலிப்பு ஏற்படாமல் இருக்க, தந்தைதான் நிகாலுக்கு ஒரு சதுரங்கப் பலகையை அறிமுகப்படுத்தினார். தாத்தா ஏ.ஏ.உம்மர் கோட்டயத்தில் எக்செல்சியர் ஆங்கிலப் பள்ளியின் மாணவராக இருந்த நிகாலுக்கு சதுரங்க விதிகளைக் கற்றுக் கொடுத்தார். பள்ளியின் சதுரங்கப் பயிற்சியாளர் தொடக்கத்தில் வாரம் ஒருமுறை பயிற்றுவித்தார்.
வெற்றிகள்
நிகால் 2011 ஆம் ஆண்டு 07 வயதுக்குட்பட்டோருக்கான கேரள மாநில வெற்றியாளர் பட்டத்தையும், 09 வயதுக்குட்பட்டோருக்கான பட்டத்தை இரண்டு முறையும், 11 வயதுக்குட்பட்டோருக்கான பட்டத்தை இரண்டு முறையும், 15 வயதுக்குட்பட்டோருக்கான பட்டத்தை ஒரு முறையும் வென்றார். 2015 ஆம் ஆண்டு மாநில முதியோர் வெற்றியாளர் போட்டியில் 10 வயதில் இரிஞ்சாலக்குடாவில் இரண்டாம் இடத்தைப் பிடித்தார், இதன் மூலம் 2015 ஆம் ஆண்டு தேசிய வெற்றியாளர் போட்டியில் கேரளாவைப் பிரதிநிதித்துவப்படுத்த தகுதி பெற்றார். 8 மற்றும் 10 வயதில் முறையே 19 வயதுக்குட்பட்ட மாநில போட்டியில் இரண்டாம் இடம் பிடித்தார்.
2013 ஆம் ஆண்டு சென்னையில் 9 வயதுக்குட்பட்டோருக்கான தேசிய வெற்றியாளராகவும் 2014 ஆம் ஆண்டு பூரியில் 11 வயதுக்குட்பட்டோருக்கான தேசிய வெண்கலப் பதக்கம் வென்றவராகவும், 2015 ஆம் ஆண்டு பாண்டிச்சேரியில் 11 வயதுக்குட்பட்டோருக்கான தேசிய வெள்ளிப் பதக்கத்தை வென்றவராகவும் புகழ் பெற்றார்.
உலக இளையோர் போட்டி
நிகால் 2013 ஆண்டு அல்-ஐனில் நடந்த 10 வயதுக்குட்பட்டோருக்கான உலக விரைவு சதுரங்கப் போட்டியில் தங்கப் பதக்கம் வென்றார். இதே பிரிவில், 2014 ஆம் ஆண்டு தாசுகண்டில் நடந்த ஆசிய இளையோர் விரைவு சதுரங்கப் போட்டியிலும் தங்கப் பதக்கம் வென்றார்.
2014 ஆம் ஆண்டு செப்டம்பர் மாதம் தென்னாப்பிரிக்காவின் டர்பனில் நடைபெற்ற 10 வயதுக்குட்பட்டோருக்கான உலக இளைஞர் சதுரங்கப் போட்டியில் நிகாலுக்கு பெரிய அறிமுகம் கிடைத்தது. இவர் 9/11 புள்ளிகளை எடுத்து 10 வயதுக்குட்பட்டோருக்கான உலக சாம்பியனாக முடிசூட்டினார். இந்த சாதனைக்காக, பிடேவும் இவருக்கு பட்டம் வழங்கியது.
அடுத்த ஆண்டில், 73 நாடுகளைச் சேர்ந்த 202 பங்கேற்பாளர்களில் 28 வது தரவரிசையில் தொடங்கி, உலக இளையோர் சதுரங்க வெற்றியாளர் போட்டியில் 12 வயதுக்குட்பட்ட பிரிவில் வெள்ளிப் பதக்கம் வென்றார். போட்டியின் கடைசி சுற்றுகளில், நிகால் தனது பிரிவின் முதல் இரண்டு தரவரிசை வீரர்களை தொடர்ச்சியாக தோற்கடித்தார்: ஏழாவது சுற்றில் அவோண்டர் லியாங்கையும் எட்டாவது சுற்றில் நோடிர்பெக் அப்துசட்டோரோவ்வையும் தோற்கடித்தார். இதனால் 2300 என்ற தரப்புள்ளிகளைக் கடந்து, இதே ஆண்டில் உலக சதுரங்க சம்மேளனம் வழங்கும் பிடே மாசுட்டர் பட்டமும் பெற்றார்.
2016 ஆம் ஆண்டு சியார்ச்சியாவின் படுமியில் நடைபெற்ற போட்டியில் 8½/11 புள்ளிகளைப் பெற்று மற்ற மூவருடன் இணைந்து இரண்டாவது இடத்தைப் பிடித்தார். இறுதியில் இவருக்கு நான்காவது இடம் கிடைத்தது.
2017 திசம்பரில் நடந்த உலக இளைஞர் சதுரங்க ஒலிம்பியாடு போட்டியில், இந்தியா கிரீன் அணிக்காக விளையாடி நாடு வெள்ளிப் பதக்கத்தைப் பெற உதவினார். தனிப்பட்ட வீரருக்கான தங்கத்தையும் வென்றார்
18 வயதுக்குட்பட்டோருக்கான உலக இணையவழி 2020 ஆம் ஆண்டு போட்டியில் ஆர்மேனியாவைச் சேர்ந்த கிராண்டு மாசுட்டர் சாந்த் சர்க்சியனை 1.5:0.5 என்ற இறுதி புள்ளிகளுடன் தோற்கடித்து வென்றார்.
பன்னாட்டுப் போட்டிகள்
2011 ஆம் ஆண்டின் நடுப்பகுதியில் ஏழு வயதாக இருக்கும்போது நிகால் பன்னாட்டுப் போட்டிகளில் விளையாடத் தொடங்கினார். கேரள சதுரங்க சங்கம், அகில இந்திய சதுரங்கக் கூட்டமைப்பு ஆகியவற்றின் கீழ் சொந்த மாநிலமான கேரளாவிலும் இந்தியாவின் பிற பகுதிகளிலும் நடத்தப்பட்ட வழக்கமான பிடே மதிப்பிடப்பட்ட போட்டிகளில் விளையாடினார்.
2014 ஆம் ஆண்டில், உக்ரைனிய திமிட்ரி கோமரோவ் உடன் சேர்ந்து பயிற்சி பெறத் தொடங்கினார். பயிற்சியாளர் விளையாடிய நாட்களில் பன்னாட்டு வெற்றிகளைப் பெற்ற அனுபவம் வாய்ந்த பயிற்சியாளராவார். 2014 ஆம் ஆண்டு உலக இளைஞர் வெற்றிக்குப் பிறகு, நிகால் இந்தியாவின் புனேவில் நடந்த உலக இளையோர் வெற்றியாளர் போட்டியில் சுவீடனின் பன்னாட்டு மாசுட்டரான இயோனாதன் வெசுடர்பெர்க் என்ற வீரருக்கு எதிராக நிகால் தனது முதல் வெற்றியைப் பெற்றார். ஒரு வருடத்திற்கு நாக்பூரில் நடந்த தேசியப் போட்டி உட்பட, இந்தியாவில் நடைபெற்ற முக்கியத்துவம் வாய்ந்த அனைத்து போட்டிகளிலும் கலந்து கொண்டார். தொடர்ந்து பட்டம் பெற்ற வீரர்களை சமநிலை முடிவு நிலைக்கு ஆட்டத்தை திட்டமிட்டு விளையாடினார்.
2016 ஆம் ஆண்டு பிப்ரவரியில் இந்தியாவிற்கு வெளியே தனது முதல் பன்னாட்டு போட்டியில் விளையாடினார். பன்னாட்டு மாசுட்டர் தகுதிக்கான விதிமுறையை பதிவு செய்தார். இந்த செயல்பாட்டில் தனது வாழ்க்கையில் முதல் முறையாக ஒரு கிராண்ட்மாசுட்டரை தோற்கடித்தார்.
புற இணைப்புகள்
பகுப்பு:மலையாள நபர்கள் பகுப்பு:இந்திய சதுரங்க வீரர்கள் பகுப்பு:சதுரங்க கிராண்டு மாசுட்டர்கள் பகுப்பு:வாழும் நபர்கள் பகுப்பு:2004 பிறப்புகள்
மரம் (தரவுக் கட்டமைப்பு)
கணினியியலில் மரம் என்பது பரந்து பயன்படுத்தப்படும் ஒரு படிநிலைத் தரவுக் கட்டமைப்பு (hierarchical data structure) ஆகும். இது ஒரு மரத்தின் அமைப்பை இணைக்கப்பட்ட கணுக்களினால் (nodes) ஒப்புருவாக்கம் செய்கிறது.
வரையறை
ஒரு மரத்தின் தொடக்கம் வேர் அல்லது மூலம் (root) ஆகும். வேரில் இருந்து அதன் பிள்ளைக் கணுக்கள் (child nodes) அல்லது கிளைகள் இணைக்கப்பட்டு இருக்கும். அப் பிள்ளைக் கணுக்கள் அவற்றின் பிள்ளைக் கணுக்களைக் கொண்டிருக்கலாம். இவ்வாறு சுழல் (recursively) முறையில் மரம் வரையறை செய்யப்படுகிறது.
வெளி இணைப்புகள்
பகுப்பு:தரவுக் கட்டமைப்புக்கள்
மகேந்திரபள்ளி ஊராட்சி
மகேந்திரபள்ளி ஊராட்சி (Mahendrapalli Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள கொள்ளிடம் வட்டாரத்தில் அமைந்துள்ளது. இந்த ஊராட்சி, சீர்காழி சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1999 ஆகும். இவர்களில் பெண்கள் 978 பேரும் ஆண்கள் 1021 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இந்திய 125 ரூபாய் நாணயம்
இந்திய நூற்றி இருபத்தி ஐந்து ரூபாய் நாணயம் (Indian 125-rupee coin) என்பது ரூபாயின் ஒரு வடிவம் ஆகும்.
வெளியீடு
இந்த நாணயம் சூன் 29, 2018 அன்று புள்ளியியல் தினத்தன்று வெங்கையா நாயுடு அவர்களால் வெளியிடப்பட்டது. கடந்த 2007 ஆண்டு சூன் 29 ஆம் நாள் புள்ளியியல் தினமாக அறிவிக்கப்பட்டது. அன்றைய நாள் பிரசந்தா சந்திரா மகாலனோபிசு அவர்களின் பிறந்தநாளாகும். இவர் இந்தியப் புள்ளியியல் கழகத்தினைத் தோற்றுவித்தவர் ஆவார். மேலும் இவரின் நினைவாக இதே நாளில் இவரின் 125 பிறந்தநாளைச் சிறப்பிக்கும் விதமாக இந்திய ஐந்து ரூபாய் நாணயத்தினை வெளியிட்டனர்.
சான்றுகள்
பகுப்பு:இந்திய நாணயங்கள் பகுப்பு:ரூபாய்
சின்னகள்ளிபட்டி ஊராட்சி
சின்னகள்ளிபட்டி ஊராட்சி (Chinnakalipattai Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள காரமடை வட்டாரத்தில் அமைந்துள்ளது. இந்த ஊராட்சி, மேட்டுப்பாளையம் சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3558 ஆகும். இவர்களில் பெண்கள் 1748 பேரும் ஆண்கள் 1810 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சிறீதர் பத்கே
சிறீதர் பத்கே (Shridhar Phadke) பிறப்பு 9 செப்டம்பர் 1950) இந்தியாவின் மகாராட்டிராவைச் சேர்ந்த பிரபலராவார்.
சின்னகள்ளிபட்டி ஊராட்சி
சான்றுகள்
பகுப்பு:காரமடை ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
சிறீதர் பத்கே
ஆரம்ப கால வாழ்க்கை
சிறீதர் 9 செப்டம்பர் 1950 அன்று மும்பையில் பிரபல மராத்திப் பாடகரும் இசையமைப்பாளருமான சுதிர் பத்கே, பாடகர் இலலிதாபாய் பத்கே ஆகியோருக்கு பிறந்தார். டி.ஜி. ரூபரேல் கலை அறிவியல் மற்றும் வணிகக் கல்லூரியில் தனது கல்வியை முடித்தார் பின்னர் 1970 ஆம் ஆண்டு அமெரிக்காவில் தகவல் தொழில்நுட்பத்தில் முதுகலைப் பட்டம் பெற்றார். பின்னர் ஏர் இந்தியாவில் சேர்ந்து, 2009 தகவல் தொழிநுட்ப நிர்வாக இயக்குநராக ஓய்வு பெற்றார்.
இவர் இசையில் முறையான பயிற்சியைப் பெறவில்லை. தனது முதுகலை பட்டப்படிப்புக்காக அமெரிக்காவில் இருந்தபோது, 'தேவாச்சியே துவாரி' என்ற பக்தி பாடலுக்காக தனது முதல் பாடலை இயற்றினார். இந்த பாடலைக் கேட்ட இவரது தந்தை சுதிர் பத்கே இவரை பாராட்டினார். இந்த நிகழ்ச்சியை அமெரிக்காவில் தனது ஒரு நிகழ்ச்சியில் இவரது தந்தை பாடினார். பின்னர் இந்த பாடல் ஓம்கார் என்ற இசைத் தொகுப்பிற்காக சுரேஷ் வாட்கரின் குரலில் பதிவு செய்யப்பட்டது.
தொழில்
சிறீதர், "இலட்சுமிச்சி பவுல்" என்ற மராத்திய படத்துடன் இசை இயக்குநராக தனது வாழ்க்கையைத் தொடங்கினார். முன்னதாக இந்த படத்திற்கு இவரது தந்தை சுதிர் பத்கே இசையமைப்பதாக இருந்தது. ஆனால் இவர், இசையமைத்த "பைட் அந்தராச்சே ஜாலே" என்ற பாடலைக் கேட்ட இயக்குனர் இந்த படத்தின் அனைத்து பாடல்களையும் இசையமைக்க வேண்டுமென முடிவு செய்தார். பின்னர், இவர், பல இந்தி, மராத்தி படங்களுக்கு இசை அமைத்துள்ளார்.
இவர், தொடர்ந்து உலகம் முழுவதும் தனது நிகழ்ச்சிகளை நிகழ்த்துகிறார்.
வெளி இணைப்புகள்
பகுப்பு:வாழும் நபர்கள் பகுப்பு:1950 பிறப்புகள் பகுப்பு:இந்தியத் திரைப்பட இசையமைப்பாளர்கள் பகுப்பு:மராத்தியர்கள்
மெசொபொத்தேமியக் கலை
மெசொபொத்தேமியக் கலை என்பது மிகப் பழைய காலத்திலேயே இயூபிரிட்டீசு, டைகிரிசு ஆகிய ஆறுகளின் அருகில் செழித்திருந்த மெசொபொத்தேமிய நாகரிகக் காலத்தைச் சேர்ந்த கலையைக் குறிக்கும். கிமு 10 ஆவது ஆயிரவாண்டுக் காலத்தில், வேட்டையாடுதல், உணவுசேகரித்தல் நிலையில் வாழ்ந்த சமூகத்தினர் தொடக்கம், வெண்கலக் காலத்தில் செழித்தோங்கிய சுமேரிய, அக்காடிய, பபிலோனிய நாகரிகத்தினர் வரை உருவாக்கிய கலைப்பொருட்கள் தொடர்பான சான்றுகள் இப்பகுதிகளில் நிகழ்த்தப்பட்ட தொல்லியல் ஆய்வுகள் மூலம் கிடைத்துள்ளன. அவற்றை அடுத்து இரும்புக் காலத்தில் செழித்திருந்த புது-அசிரிய, புது-பபிலோனியப் பேரரசுகளின் காலத்திலும் கலைகள் செழித்து வளர்ந்தமைக்கான சான்றுகள் உள்ளன. உலக நாகரிகத்தின் தொட்டில் எனப் பரவலாகக் கருதப்படும் மெசொப்பொத்தேமியா உலகுக்கு எழுத்து முறையை வழங்கியது உட்படப் பண்பாட்டு வளர்ச்சியில் குறிப்பிடத்தக்க பங்களிப்பைச் செய்துள்ளது.
இவற்றையும் பார்க்கவும்
பகுப்பு:கலை வரலாறு
கீழம்பாடி
கீழம்பாடி (ஆங்கிலம்:Kilampadi), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் இருக்கும் ஒரு பேரூராட்சி ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 6345 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். கீழம்பாடி மக்களின் சராசரி கல்வியறிவு 61% ஆகும், இதில் ஆண்களின் கல்வியறிவு 72%,  பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட கூடியதே. கீழம்பாடி மக்கள் தொகையில் 7% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:ஈரோடு மாவட்டத்தில் உள்ள பேரூராட்சிகள்
எல்லக்குடி நாகமுத்து மாரியம்மன் கோயில்
எல்லக்குடி நாகமுத்து மாரியம்மன் கோயில் தமிழ்நாட்டில் கடலூர் மாவட்டம், எல்லக்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாத்ரா, தாத்ரா மற்றும் நகர் அவேலி
தாத்ரா (Dadra) என்பது இந்திய ஒன்றியப் பகுதியான தாத்ரா மற்றும் நகர் அவேலியில் உள்ள மிகச் சிறிய நகரமாகும். குஜராத்தில் உள்ள நகர் அவேலிக்கு வடக்காக்க சில கிலோமீட்டர்கள் தொலைவில் ஒரு சிற்றூராக தாத்ரா இருக்கிறது. தாத்ரா மற்றும் நகர் அவேலியின் தலைநகரமான சில்வாசாவிற்கு மேற்கே 6 கிலோமீட்டர் தொலைவில் தாத்ரா நகரம் அமைந்துள்ளது. தாத்ரா நகரம் மற்றும் இரண்டு கிராமங்கள் இணைந்து ஒரு பகுதியாக விளங்குகின்றன.
வரலாறு
1954 ஆம் ஆண்டு வரையிலும் தாத்ரா நகரம் போர்த்துக்கீசிய இந்தியாவின் ஒரு பகுதியாக இருந்தது. போர்த்துக்கீசியர் ஆட்சிக்காலத்தில் நகர் அவேலி நகராட்சியின் பிரிகீசியா எனப்படும் நிர்வாகப் பகுதியாக தாத்ரா செயல்பட்டது. அதேபோல நகர் அவேலியானது தமன் மாவட்டத்தின் ஒரு நகராட்சியாக செயல்பட்டது.
மேற்கோள்கள்
பகுப்பு:தாத்ரா மற்றும் நகர் ஹவேலி பிரதேசத்திலுள்ள ஊர்களும் நகரங்களும்  பகுப்பு:தட்ராவும் நாகர் ஹவேலியும் புவியியல் தொடர்பான குறுங்கட்டுரைகள்
கைட்ரிடியோமைகோசிஸ்
thumb|கைட்ரிடியோமைகோசிஸ் தொற்றுக்கு ஆளான தவளை thumb|Chytridiomycosis in Atelopus varius—two sporangia containing numerous zoospores are visible. கைட்ரிடியோமைகோசிஸ் (Chytridiomycosis) என்பது நீர் நிலவாழ்வனவற்றுக்கு பூஞ்சைகளால் ஏற்படும் நோய்த்தொற்று ஆகும். இது பெரும்பாலும் கைட்ரிடு எனும் பூஞ்சையால் ஏற்படுகிறது. கைட்ரிடியோமைகோசிஸ் பாதிப்பால் மேற்கு வட அமெரிக்கா, நடு அமெரிக்கா, தென் அமெரிக்கா, கிழக்கு ஆஸ்திரேலியா, கிழக்கு ஆப்பிரிக்கா (தன்சானியா) மற்றும் கரிபியனின் டொமினிக்கா மற்றும் மொன்செராட் ஆகிய பகுதிகளில் உள்ள  பெருமளவிலான நில நீர்வாழ்வன இனங்களின் அழிவுக்குக்குக் காரணமாக கருதப்படுகிறது. எதிர்காலத்தில் புதிய உலகில் இந்த நோயின்  ஆபத்து மிகுதியாக உள்ளதாக கருதப்படுகிறது. இந்த நோயை உருவாக்கும் பூஞ்சைகளை கட்டுப்படுத்த பல வழிகள் உள்ளன, என்றாலும் அவை பெரிய அளவுக்கு சாத்தியமுள்ளதாக நிரூபிக்கப்படவில்லை. உலகளாவில் 30% நிலப்பகுதிகளில் இந்த நோய் பாதிப்பு உள்ளதாக அறியப்படுகிறது. உலகளாவில் நீர் நிலவாழ்வினவற்றின் எண்ணிக்கைச் சரிவுக்கான காரணியாக இந்நோய் குறிப்பிடப்படுகிறது.
இந்தப் பூஞ்சையானது நீர்நிலவாழ்விகளான தவளைகளின் தோலில் வளர்கிறது. இதனால் அவற்றின் உடலில் இருக்கும் ஈரத்தன்மையின் சமநிலையில் பாதிப்பு ஏற்படுகிறது. எனவே, அவற்றின் உடலுக்குள் உதிரப்போக்கு ஏற்பட்டு, மாரடைப்பால் இறக்கின்றன.
பரவியவிதம்
ஆப்பிரிக்கத் தவளை (ஸெனோபஸ் லெவிஸ்) மற்றும் அமெரிக்கப் பெரிய தவளை (லித்தோபேட்ஸ் கேட்ஸ்பியன்ஸ்) ஆகியவை இந்தப் பூஞ்சானைப் பரப்பும் கடத்திகளாக உள்ளன. இந்தத் தவளை வகைகள் பூஞ்சைகளுக்கு எதிராகப் போராடும் நோய் எதிர்ப்பு ஆற்றலைக் கொண்டிருக்கின்றன. மீன்பிடித் தொழிலுக்காகப் பல நாடுகளுக்கும் அதிக அளவில் இவை ஏற்றுமதி செய்யப்படுகின்றன. பூஞ்சை பாதிப்புக்கு உள்ளான இவ்வகைத் தவளைகள் வழியாக இதர நாடுகளில் உள்ள தவளைகளுக்கு இந்தப் பூஞ்சை நோய் பரவின.
கடந்த 2013 - 2015 ஆண்டுகளில் இந்தப் பூஞ்சையின் தாக்கம் பற்றி ஆராய தமிழ்நாடு, கேரளம், கர்நாடகம், மகாராஷ்டிர மாநிலங்களின் சில காடுகளில் ஆய்வுகள் மேற்கொள்ளப்பட்டன. தொடர்ச்சியான ஆய்வுக்குப் பிறகு, தமிழக, கேரள பகுதியைச் சார்ந்த தவளை இனங்களை இந்தப் பூஞ்சை தாக்கி இருப்பது தெரியவந்துள்ளது.
மேற்கோள்கள்
பகுப்பு:பூஞ்சை நோய்கள்
குரு மக்கலம் அரசியல் அமைப்பு
சட்டநிரூபண சபை
குரு மக்கலம் அரசியமைப்பின் கீழ் சட்டநிரூபண சபை (சட்டசபை) யின் மொத்த அங்கததவர்களின் 21 ஆகும்.
உத்தியோக சார்பற்றோர் 10
தேசாதிபதியால் நியமனம் 06
மட்டுப்படுத்தப்பட்ட வாக்கெடுப்பின் மூலம் தெரிவு 04
தேசாதிபதியின் சார்பு
வாக்குரிமை மூலம் பிரதிநிதிகளை தேர்ந்தெடுத்துள்ள முடியுமாக இருந்தாலும்கூட, வாக்குரிமை பெற்றோர் மேற்குலக அரசியல் சிந்தனைகளில் கவரப்பட்டவர்களாக இருந்தமையால் அவர்கள் சுயாட்சி முறைக்கான போராட்டங்களில் ஈடுபடவில்லை. அதேநேரம், சட்டநிரூபண சபை(சட்டசபை)யில் பிரித்தானிய தேசாதிபதியின் தனித்துவத்தைப் பேணிக்கொள்ளக்கூடிய வகையில் அதன் கட்டமைப்பு ஒழுங்குபடுத்தப்பட்டிருந்தது. குறிப்பாக உத்தியோக சார்புள்ள 11 பேரும் தேசாதிபதியால் நியமிக்கப்பட்ட 6 பேரும் எச்சந்தர்ப்பத்திலும் தேசாதிபதிக்கு சார்பானவர்களாக இருப்பார்கள் என கருதப்பட்டது.
முதல் சிறுபான்மைப் பிரதிநிதி
குரு மக்கலம் அரசியல் அமைப்பின் கீழ் தேர்ந்தெடுக்கப்பட்ட 4 பிரதிநிதிகளுள் இன ரீதியாகத் தேர்ந்தெடுக்கப்பட்ட படித்த இலங்கையர் சேர் பொன்னம்பலம் இராமநாதன் (ஏப்ரல் 16, 1851 - நவம்பர் 26, 1930) அவர்களாவார்.
உசாத்துணை
பகுப்பு:பிரித்தானிய இலங்கை பகுப்பு:இலங்கையின் அரசியலமைப்புச் சட்டங்கள்
மாநில நெடுஞ்சாலை 150 (தமிழ்நாடு)
மாநில நெடுஞ்சாலை 150 அல்லது எஸ்.எச்-150 என்பது,இந்தியாவின் தமிழ்நாடு மாநிலத்தின்  நாகப்பட்டிணம் மாவட்டத்தில்  வைதீஸ்வரன் கோயில்  என்னும் இடத்தையும்,தஞ்சாவூர் மாவட்டத்தின்அணைக்கரை  என்ற இடத்தையும் இணைக்கும் வைதீஸ்வரன் கோயில்- அணைக்கரை சாலை ஆகும்.இதன் நீளம் '''32.3 ''' கிலோமீட்டர்கள்.
மல்லிகைப்பட்டு ஊராட்சி
மல்லிகைப்பட்டு ஊராட்சி (Malligaipattu Gram Panchayat), தமிழ்நாட்டின் விழுப்புரம் மாவட்டத்தில் உள்ள கானை வட்டாரத்தில் அமைந்துள்ளது. இந்த ஊராட்சி, விக்கிரவாண்டி சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1056 ஆகும். இவர்களில் பெண்கள் 524 பேரும் ஆண்கள் 532 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அலவன் ஆட்டல்
வளையில் இருக்கும் நண்டுகளை வெளியில் வரச்செய்து அவை நடந்தோடுவதை வேடிக்கை பார்த்து மகிழ்தல் சங்ககாலப் பருவப்பெண்களின் விளையாட்டுகளில் ஒன்று.
கடற்கரை மணலில் ஓரை விளையாடும் மகளிரைக் கண்டு அஞ்சி ஈர நண்டு கடலுக்குள் ஓடிவிடுமாம்.
முள்ளி வேரைக் கையில் வைத்துக்கொண்டு சங்ககால மகளிர் காதலனுடன் களவன் வகை நண்டை ஓடியாடச் செய்து வேடிக்கைப் பார்ப்பார்களாம்.
அடிக்குறிப்பு
பகுப்பு:தமிழர் விளையாட்டுகள் பகுப்பு:சங்ககால விளையாட்டுகள்
வாசிம் மாவட்டம்
வாசிம் மாவட்டம் இந்திய மாநிலமான மகாராஷ்டிராவில் உள்ளது. இதன் தலைமையகம் வாசிம் நகரில் உள்ளது. இதன் பரப்பளவு 5,150 சதுர கிலோமீட்டர் ஆகும்.
ஆட்சிப் பிரிவுகள்
இந்த மாவட்டத்தை இரண்டு பிரிவுகளாகப் பிரித்துள்ளனர். அவை: வாசிம், மங்கருள்பூர். இந்த மாவட்டத்தை ஆறு வட்டங்களாகப் பிரித்துள்ளனர். அவை: மாலேகாவ், மானோரா, வாசிம், ரிசோடு, மங்கருள்பீர்.
இணைப்புகள்
பகுப்பு:மகாராட்டிர மாவட்டங்கள் பகுப்பு:வாசிம் மாவட்டம்
செல்மன் வாக்ஸ்மேன்
செல்மன் ஆபிரகாம் வாக்ஸ்மேன் (Selman Waksman) (சூலை 22, 1888 - ஆகஸ்ட் 16, 1973) ஒரு உருஷ்ய சாம்ராஜ்யத்தில் பிறந்த யூத-அமெரிக்க கண்டுபிடிப்பாளர், உயிர்வேதியியலாளர் மற்றும் நுண்ணுயிரியலாளர் ஆவார். மண்ணில் வாழும் உயிரினங்களின் சிதைவு குறித்த ஆராய்ச்சி ஸ்ட்ரெப்டோமைசின் மற்றும் பல நுண்ணுயிர் எதிர்ப்பிகளைக் கண்டுபிடிப்பதற்கு வழிவகுத்தது. ரட்கர்சு பல்கலைக்கழகத்தில் உயிர் வேதியியல் மற்றும் நுண்ணுயிரியல் பேராசிரியராக இருந்த இவர், பல நுண்ணுயிர் எதிர்ப்பிகளைக் கண்டுபிடித்தார். மேலும் பல நுண்ணுயிர் எதிர்ப்பிகளின் வளர்ச்சிக்கு வழிவகுத்த நடைமுறைகளையும் இவர் அறிமுகப்படுத்தினார். இவரது காப்புரிமையின் உரிமத்திலிருந்து பெறப்பட்ட வருமானம் நுண்ணுயிரியல் ஆராய்ச்சிக்கான ஒரு அடித்தளமிட நிதியளித்தது. இந்த நிதியினைக் கொண்டு நியூ ஜெர்சி (அமெரிக்கா) பிசுகடாவேயில் உள்ள ரட்கர்சு பல்கலைக்கழக புஷ் வளாகத்தில் அமைந்துள்ள வாக்ஸ்மேன் இன்ஸ்டிடியூட் ஆப் மைக்ரோபயாலஜி நிறுவப்பட்டது. 1952 ஆம் ஆண்டில், "ஸ்ட்ரெப்டோமைசின் கண்டுபிடிப்பிற்கு வழிவகுத்த மண்ணில் வாழும் நுண்ணுயிரிகளின் தனித்துவமான, முறையான மற்றும் வெற்றிகரமான ஆய்வுகளுக்காக" இவருக்கு உடலியல் அல்லது மருத்துவத்துக்கான நோபல் பரிசு வழங்கப்பட்டது. ஸ்ட்ரெப்டோமைசின் கண்டுபிடிப்பில் ஸ்காட்ஸின் பங்கைக் குறைத்ததற்காக வாக்ஸ்மேன் மற்றும் இவரது அறக்கட்டளையின் மீது இவரது ஆராய்ச்சி மாணவர்களில் ஒருவரும், ஸ்ட்ரெப்டோமைசின் முதல் கண்டுபிடிப்பாளருமான ஆல்பர்ட் ஷாட் வழக்குத் தொடர்ந்தார்.
மேற்கோள்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள் பகுப்பு:அமெரிக்க அறிவியல் எழுத்தாளர்கள் பகுப்பு:அமெரிக்க உயிர்வேதியியலாளர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:நோபல் மருத்துவப் பரிசு பெற்றவர்கள் பகுப்பு:1973 இறப்புகள் பகுப்பு:1888 பிறப்புகள்
கிசோர் அப்பா பாட்டீல்
கிசோர் அப்பா பாட்டீல் (Kishor Appa Patil) இந்திய அரசியல்வாதியும், மகாராட்டிராவின் பச்சோரா சட்டப்பேரவைத் தொகுதியின் உறுப்பினருமாவார்.
தொழில் மற்றும் அரசியல் வாழ்க்கை
கிசோர் பாட்டீல் காவல் துறையிலும், ஒரு விவசாயியாகவும் பணிபுரிந்தார். 31 வயதில், பச்சோரா நகரவைத் தொகுதியிலிருந்து பச்சோரா மாநகராட்சியின் தலைவர் தேர்தலில் போட்டியிட்டு தேர்ந்தெடுக்கப்பட்டார். 2001 இல் பச்சோரா நகராட்சி மன்றத்தின் தலைவராகத் தேர்ந்தெடுக்கப்பட்டார். ஜல்கான் மாவட்ட சிவசேனாக் கட்சியின் துணைத் தலைவராக பதவி வகித்து வருகிறார்.
வெளி இணைப்புகள்
பகுப்பு:சிவ சேனா அரசியல்வாதிகள் பகுப்பு:வாழும் நபர்கள் பகுப்பு:1970 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
மேல் மாகாண பேருந்து வழிகள் (இலங்கை)
கொழும்பு மாநகர வழிகள்
கவனிக்க: குணசிங்கபுரம் மற்றும் மத்திய பேருந்து நிலையத்திலிருந்து புறப்படுபவை புறக்கோட்டையை குறிக்கும் சேவைகள்.
பகுப்பு:இலங்கையில் போக்குவரத்து
வளவு
thumb|180px|வளவு வளவு என்பது பழந்தமிழக நகரமைப்பில் பல வீடுகள் சுற்றி இருக்க நடுவில் ஒரு வட்ட அல்லது செவ்வக அமைப்பை கொண்ட வெற்று பகுதியாகும். இவ்வளவை சுற்றியுள்ள வீடுகளில் பெரும்பாலும் ஒரே சமூகத்தினரே இருப்பர். அச்சமூக மக்களின் சடங்குகள் கேளிக்கைகள் போன்ற நிகழ்ச்சிகளும் இவ்வளவிலேயே நடைபெறும். தற்போதும் தென்காசி நகர் பகுதிகளில் இதை போல் வீடுகள் சுற்றி அமைந்த வளவுகளை பார்க்கலாம்.
பகுப்பு:தமிழர் கட்டிடக்கலை
தொல்குடி அமெரிக்கர்களுக்காக ஒதுக்கப்பட்ட பகுதி
இந்திய ஒதுக்கீடு (Indian reservation) ஐக்கிய அமெரிக்காவில் அவை அமைந்திருக்கும் பகுதியின் மாநில அரசுகளால் அல்லாது ஐக்கிய அமெரிக்க இந்திய விவகாரத் துறையின் கீழ் தொல்குடி அமெரிக்கர்களுக்கு (அமெரிக்க இந்தியர்) ஒதுக்கப்பட்டு அவர்களால் மேலாளப்படும் நிலப்பகுதிகளுக்கான சட்டப்பூர்வப் பெயராகும். ஐக்கிய அமெரிக்காவிலுள்ள 326 இந்திய ஒதுக்கீடுகளுக்கும் ஒரு தனிப்பட்ட தேசப் பெயர் உண்டு. நாட்டில் உள்ள அங்கீகரிக்கப்பட்ட 567 இனக்குழுக்களில் அனைவருக்குமே ஒதுக்கீடு இல்லை; சில இனங்களுக்கு ஒன்றுக்கு மேற்பட்ட ஒதுக்கீடும் சிலருக்கு ஒன்று கூட இல்லாதும் உள்ளது. தவிரவும், கடந்தகால நில ஒதுக்கீடுகளில் தொல்குடி அமெரிக்கரல்லாதோருக்கு விற்கப்பட்டமையால் சில ஒதுக்கீடுகள் மிகவும் துண்டாக்கப்பட்டுள்ளன; தொல்குடிகள், தனிநபர், தனியார் நிலம் என இவை தனித்தனி  அயலகங்களாக பிரிபட்டுள்ளன. இத்தகைய பிரிவுகள் பெரும் நிர்வாக, அரசியல், சட்டப் பிரச்சினைகளை உண்டாக்குகின்றன.
தொல்குடியினருக்கு இப்பகுதிகளில் இறையாண்மை வழங்கப்பட்டிருப்பதால், மட்டுபடுத்தப்பட்ட போதும், சூழ்ந்துள்ள பகுதிகளிலிருந்து தொல்குடி நிலப் பகுதிகளில் சட்டங்கள் வேறுபடுகின்றன. இந்தச் சட்டங்களின்படி ஒதுக்கீடுகளில், காட்டாக சுற்றுலாப் பயணிகளைக் கவர சூதாட்டங்கள்  அனுமதிக்கப்படுகின்றன. உள்ளக அரசு அல்லது கூட்டரசு அல்லாது தொல்குடியினரின் அவை இப்பகுதிகளில் ஆள்கின்றன. ஒவ்வொரு ஒதுக்கீட்டுப் பகுதியும் வெவ்வேறான அரசமைப்பு முறைமையைக் கொண்டுள்ளன. இவை சில நேரங்களில் சூழ்ந்துள்ள ஒதுக்கீடல்லாத பகுதியில் நிலவும் அரசமுறையைத் தழுவி இருக்கும். பெரும்பாலான தொல்கிடி ஒதுக்கீடுகளை கூட்டரசே நிறுவியது; மிகச்சிலவே, குறிப்பாக கிழக்கில், மாநில அரசால் நிறுவப்பட்டவை.
பெரும்பாலான தொல்குடி அமெரிக்கர்களும் அலாசுக்கா தொல்குடியினரும் தங்களுக்கான ஒதுக்கீடுகளில் இல்லாது வேறுபகுதிகளில், பல நேரங்களில் பீனிக்ஸ், லாஸ் ஏஞ்சலஸ் போன்ற பெரிய மேற்கத்திய நகரங்களில், வாழ்கின்றனர். 2012இல், 2.5 மில்லியனுக்கும் கூடுதலான தொல்குடி அமெரிக்கர்களில் 1 மில்லியன் பேர் ஒதுக்கீடுகளில் வாழ்கின்றனர்.
வெளி இணைப்புகள்
பகுப்பு:ஐக்கிய அமெரிக்க அரசியல் பிரிவுகள்
கெகுணகொல்ல தேசியப் பாடசாலை
கெகுணகொல்ல தேசியப் பாடசாலை (Kekunagolla National School) இலங்கையின் குருநாகல் மாவட்டத்தில் குளியாப்பிட்டி தேர்தல் தொகுதியில் அமைந்துள்ள ஒரு முஸ்லிம் தேசியப் பாடசாலையாகும். இலங்கையின் சகல பாகங்களிலிருந்தும் மாணவர்கள் இங்கு வந்து கற்கின்றனர். சுமார் இரண்டாயிரத்துக்கும் மேற்பட்ட மாணவர்கள் கற்கின்ற தமிழ் மொழி மூல பாடசாலையே இது. 1925 ஆம் ஆண்டில் இப்பாடசாலை ஆரம்பிக்கப்பட்டது.
மாநில நெடுஞ்சாலை 151 (தமிழ்நாடு)
மாநில நெடுஞ்சாலை 151 அல்லது எஸ்.எச்-151 என்பது,இந்தியாவின் தமிழ்நாடு மாநிலத்தின்  நாகப்பட்டிணம் மாவட்டத்தில்  கீவளூர்  என்னும் இடத்தையும்,திருவாரூர் மாவட்டத்தின்கட்சினம்  என்ற இடத்தையும் இணைக்கும் கீவளூர் -கட்சினம் சாலை ஆகும்.இதன் நீளம் '''20.4 ''' கிலோமீட்டர்கள்.
தென்னாசிய ஆற்று ஓங்கில்
தென்னாசிய ஆற்று ஓங்கில் (Platanista gangetica) என்பது நன்னீரில் வாழும் ஓங்கில் இனமாகும். இது இந்தியா, வங்களாதேசம், நேபாளம் மற்றும் பாகிஸ்தான் ஆகிய நாடுகளில் பொதுவாக காணப்படுகிறது, இதனை மேலும் இரு கிளை இனங்களாக பிரிக்கலாம், கங்கை ஆற்று ஓங்கில் (P. g. gangetica) மற்றும் சிந்து ஆற்று ஓங்கில் (P. g. minor). 1970 முதல் 1998 வரை அவை தனி இனமாக அறியப்பட்டு வந்தாலும், 1998 இல் அவை தென்னாசிய ஆற்று ஓங்கில் இனத்தின் துணையினங்களாக வகைப்படுத்தப்பட்டன. கங்கை ஆற்று ஓங்கில் பெரும்பாலும் கங்கை மற்றும் பிரம்மபுத்திரா ஆகிய ஆறுகள் பாய்கின்ற நேபாளம், இந்தியா, பங்களாதேசம் உள்ளிட்ட பகுதிகளில் காணப்படுகிறது, சிந்து ஆற்று ஓங்கில், பாகிஸ்தானில் பாயும் சிந்து நதி மற்றும் பியாஸ் ஆறு மற்றும் சத்லஜ் ஆறு ஆறுகளில் காணப்படுகிறது. 2009 ஆம் ஆண்டு, கங்கை ஓங்கிலானது இந்தியாவின் தேசிய நீர்வாழ் விலங்காக அங்கீகரிப்பட்டுள்ளது. சிந்து ஆற்று ஓங்கிலை பாகிஸ்தானிய அரசாங்கம் அதனுடைய தேசிய நீர்வாழ் விலங்காக அங்கீகரித்துள்ளது. மேலும், கங்கை ஆற்று ஓங்கிலை குவகாத்தி நகரம் அதனுடைய நகர விலங்காக தேர்ந்தெடுத்துள்ளது.
கங்கை ஆற்று ஓங்கில் இந்தியா, வங்கதேசம், நேபால் வழி பாயும் கங்கை மற்றும் பிரமபுத்திரா ஆறுகளிலும் அவற்றின் கிளை ஆறுகளிலும் அதிக அளவில் காணப்படுகின்றன. கங்கை ஓங்கில்கள் நன்னீரில் மட்டுமே உயிர் வாழக்கூடியவை. மேலும் அவை பார்வையற்றவை. தன் இரையை வேட்டையாட எதிரொலி இடமாக்கம் முறையை கையாளும். மீயொலியை வெளியிட்டு அவை எதிரொலித்து வருவதைக்கொண்டு எதிரில் உள்ள தடைகள் மற்றும் இரையை அறிந்துகொள்ளும். பொதுவாக தனியாகவோ அல்லது சிறு குழுக்களாகவோ காணப்படும். தாயும் கன்றும் ஒன்றாகவே காணப்படும்.
மனிதத் தொடர்பு
கங்கை ஆற்று ஓங்கில்களின் வாழ்விடம் உலகின் அதிக மக்கள் தொகை கொண்ட பகுதிகளுள் ஒன்று. ஆற்றில் மீன்கள் அதிகம் உள்ள, நீர் மித வேகத்தில் பாயக்கூடிய பகுதிகளையே அவை விரும்பும். அத்தகைய இடங்களே மனிதர்கள் அதிகம் மீன் பிடிக்க ஏற்றது. இதனால் தவறுதலாக மீன்களுக்கு பதில் வலைகளில் சிக்கி உயிரிழக்கும் ஓங்கில்கள் அதிகம். மேலும் இவை எண்ணெய் மற்றும் இறைச்சிக்காகவும் அதிக அளவில் வேட்டையாடப் படுகின்றன.
சுற்றுச்சூழல் மாசுபாடு
தொழிற்சாலை, விவசாய, மற்றும் மனித மாசு அவற்றின் வாழ்விடம் சீரழிவதற்கு முக்கிய காரணங்களாக அமைகின்றன. ஒவ்வொரு ஆண்டும் 9,000 டன் பூச்சிக்கொல்லிகள் மற்றும் 6 மில்லியன் டன் உரங்கள் ஆறு அருகே பயன்படுத்தப்படுகின்றன. அவை ஆற்று நீரை மாசுபடுத்தி அதில் வாழும் பல்வேறு உயிரினங்களின் வாழ்வாதாரத்தை பாதிக்கின்றன. நீர் மாசுபாடு நேரடியாக இரை இனங்கள் மற்றும் ஓங்கில்களைக் கொல்ல முடியும், மற்றும் முற்றிலும் அவற்றின் வாழ்விடம் அழிக்கப்படும்.
மேற்கோள்கள்
பகுப்பு:இந்திய தேசியச் சின்னங்கள் பகுப்பு:பாலூட்டிகள் பகுப்பு:ஆற்று ஓங்கில்கள்
பாடாலுர் வீரப்பத்திரமுனியனார் கோயில்
பாடாலுர் வீரப்பத்திரமுனியனார் கோயில் தமிழ்நாட்டில் பெரம்பலூர் மாவட்டம், பாடாலுர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாம் ஜுமேரா
பாம் ஜுமேரா என்பது ஐக்கிய அரபு அமீரகத்தில் உள்ள துபாய் நகரத்தில் உருவாக்கிய ஒரு செயற்கை தீவு. இது மூன்று வகை பாம் தீவுகளுள் ஒன்று. மற்ற இரண்டு பாம் தீவுகளுடன் (பாம் ஜெபல் அலி, பாம் டெய்ரா ) ஒப்பிடும் போது இந்த பாம் ஜுமேரா தீவு மிகச்சிறியதும் மற்ற தீவுகளுக்கு மூலமானதும் ஆகும்.
கட்டுமானம்
பால்ம் ஜுமேரா தீவின் கட்டுமானம் 2001 ம் ஆண்டு தொடங்கியது. இத்தீவை 94.000.000 m3 மணலையும் ஏழு மில்லியன் டன் பாறைகளையும் கொண்டு உருவாக்கினார்கள். ஏறத்தாழ 40,000 தொழிலாளர்களைக் கொண்டு இத்தீவைக் கட்டமைத்தார்கள். இத்தொழிலாளர்களில் பெரும்பான்மையினர் தெற்கு ஆசியாவிலிருந்து வந்தவர்கள்.
இவற்றையும் பார்க்கவும்
பகுப்பு:துபாய் பகுப்பு:செயற்கைத் தீவுகள்
சென்னை மொப்பிலியம்மன் கோயில்
சென்னை மொப்பிலியம்மன் கோயில் தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. சித்திரை மாதம் சித்ரா பௌர்ணமி முக்கிய திருவிழாவாக நடைபெறுகிறது. ஆடி மாதம் ஆடித் திருவிழா திருவிழாவாக நடைபெறுகிறது.
மேற்கோள்கள்
பகுப்பு:சென்னை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இராணி சேதுபதி மங்கலேஸ்வரிநாச்சியார்
கும்பெனியாரின் ஆட்சி
முத்துஇராமலிங்க விஜய ரகுநாத சேதுபதியை கைது செய்த கும்பெனியார் இராமநாதபுரம் சீமை நிர்வாகத்தைத் தமது கலெக்டர்கள் லாண்டன், பவுனி, ஜாக்சன், லூசிங்டன் ஆகியோர் மூலமாக நடத்தி வந்தனர். ஆனால் மன்னரது இராஜ விசுவாசியான சித்திரங்குடி மயிலப்பன் சேர்வைக்காரரது கிளர்ச்சிகளின் காரணமாக கும்பெனியாருக்கு மிகுந்த இடையூறுகளும், இழப்புகளும் கி.பி. 1802 வரை ஏற்பட்டு வந்தன. மேலும் மேலும் அத்தகைய இழப்புகள் தொடர்வதைத் தவிர்க்க இராமநாதபுரம் சீமையில் ஒரு பாரம்பரிய ஆட்சிமுறையை அமுல் நடத்த வேண்டுமென அப்பொழுதைய கலெக்டர் லூசிங்டன் கும்பெனித் தலைமையை வற்புறுத்தி வந்தார். இந்தப் பரிந்துரையை ஏற்றுக்கொண்டு அன்றைய கும்பெனியாரது நடைமுறைகளின்படி இராமநாதபுரம் சீமையை ஜமீன்தாரியாக மாற்றி உத்திரவிட்ட முதல் ஜமீன்தாரினியாக மங்களேஸ்வரி நாச்சியாரை நியமனம் செய்தது.
ஜமீன்தாரினியாக
கும்பெனியாருக்கு ஆண்டுதோறும் 3,20,000 ரூபாய் பேஷ்குஷ் (கப்பம்) தொகை செலுத்துவதாக ஒப்புக்கொண்டு 21. பெப்ரவரி 1803இல் இராமநாதபுரம் ஜமீன்தாரினியாகப் பொறுப்பேற்றார் இராணி மங்களேஸ்வரி நாச்சியார். இவர் தமது முன்னோர்களைப்போல ஆன்மீகப் பணிகளில் மிகவும் அக்கறை கொண்டவராக இருந்தார். மதுரையில் உள்ள மதுரை ஆதீனத்தின் திருஞானசம்பந்த மடத்தின் சீரமைப்பிற்கு மிகவும் உதவினார். தனது வளர்ப்பு மகள் சேசம்மாளின் பெயரில் திருப்புல்லாணியை அடுத்துள்ள அகத்தியர் குட்டத்தில் சீனிவாசப் பெருமாளுக்குச் சிறிய திருக்கோயில் ஒன்றை எடுத்துத் திருப்பணி செய்தார். மதுரை வழியிலுள்ள போகலூரை அடுத்து பயணிகளுக்காக அன்னசத்திரம் ஒன்றையும் அமைத்தார். (சத்திரக்குடி எனத் தற்போது இந்த ஊர் வழங்கப்படுகிறது.)
மறைவு
இவருக்கு ஆண் வாரிசு இல்லாத காரணத்தினால், தன் கணவரான இராமசாமித் தேவரின் மருமகனான அண்ணாசாமி என்பவரை கி.பி. 1807-இல் சுவீகாரப் புத்திரனாக ஏற்றுக் கொண்டார். அண்ணாசாமி சிறுவனாக இருக்கும்போது இராணி மங்களேஸ்வரி நாச்சியார் கி.பி. 1812-இல் காலமானார்.
மேற்கோள்கள்
பகுப்பு:இராமநாதபுரம் சமஸ்தானம் பகுப்பு:1812 இறப்புகள்
கோலி
thumb|250px|கைகளால் செய்யப்பட்ட கோலிகள், மேற்காபிரிக்காவிலிருந்து கோலி அல்ல போளை எனப்படுவது ஒருவகை கண்ணாடியால் ஆக்கப்பட்ட சிறிய வர்ணம் பூசப்பட்ட பந்து. பொதுவாக இவை 1.25 அல்லது 0.635 விட்டத்தைக் கொண்டிருக்கும். இவை சிறுவர்களால் பல்வேறு விளையாட்டுக்களில் பயன்படுத்தப்படுகின்றன.
தமிழ்நாட்டில் கோலிக்குண்டு
கோலிக்குண்டு தமிழக நாட்டுப்புற விளையாட்டுகளில் ஒன்று. இதனைச் சிறுவர்கள் மட்டுமே விளையாடுவர். குழி போட்டும், கோடு போட்டும் இருவேறு வகைகளில் அரங்கு அமைக்கப்படும். குழி குதிக்காலால் திருகிக் குண்டு தங்கும் ஆழத்துக்கு அமைக்கப்படும்.
கட்டை-விரலை நிலத்தில் ஊன்றி, நடுவிரல் விசையால், மற்றொரு கை பிடித்திருக்கும் கோலிக்குண்டை அடிக்கும் முறையைப் படத்தில் காணலாம்.
வெளி இணைப்புகள்
பகுப்பு:விளையாட்டுப் பொருட்கள்
அறம் விருது
அறம் விருது என்பது ஸ்ரீராம் இலக்கியக் கழகத்தின் சார்பில் அளிக்கப்படும் ஒரு விருதாகும். திருக்குறள் காட்டும் உயர் நெறிகளை வாழ்க்கையில் கடைப்பிடித்து சமுதாய மேம்பாட்டுக்காக உழைப்பவர்களை உலகிற்கு அடையாளம் காட்டவும், அவர்களை ஊக்குவிக்கவும் இந்த விருது அளிக்கப்படுகிறது. 2003 அம் ஆண்டு முதல் வழங்கப்பட்டு வரும் இந்த விருதுக்குத் தேர்வு செய்யப்படுபவர்களுக்குப் பாராட்டுச் சான்றிதழ் மற்றும் ரூபாய் ஒரு இலட்சம் பணமும் அளிக்கப்படுகிறது.
விருது பெற்றவர்கள் பட்டியல்
குறிப்பு: 2009, 2010, 2011 ஆகிய ஆண்டுகளில் இவ்விருது யாருக்கும் வழங்கப்படவில்லை.
வெளி இணைப்புகள்
பகுப்பு:தமிழர் விருதுகள்
திருமலை-பம்பரப்பாறை ஓவியங்கள்
திருமலை-பம்பரப்பாறை ஓவியங்கள் என்பன தமிழ்நாட்டில் சிவகங்கை மாவட்டம், சிவகங்கை வட்டம், திருமலைகோனேரிப்பட்டி கிராமத்தின் அருகே அமைந்துள்ள பம்பரப்பாறையின் நான்கு பகுதிகளில்    காணப்படும் வரலாற்றுக்கு முந்தைய காலத்தைச் சேர்ந்த பாறை ஓவியங்கள் ஆகும்.
திருமலையின் தனிச்சிறப்பு
பாண்டியர் காலத்தைச் சேர்ந்த குடைவரை மற்றும் கட்டுமானக் கோவில்களுடன், தமிழ் பிராமிக் கல்வெட்டுகள், மற்றும் வரலாற்றுக்கு முந்தைய காலத்து ஓவியங்களும் இணைந்துள்ளது திருமலையின் தனிச்சிறப்பு என்று தமிழ்நாடு அரசின் மாநில தொல்லியல் துறையில் பணியாற்றி ஓய்வு பெற்ற மூத்த கல்வெட்டாய்வாளரான வெ.வேதாச்சலம் கருதுகிறார்.
அமைவிடம்
இவ்வூர் மதுரையிலிருந்து 48.8 கி.மீ. தொலைவிலும், திருப்பத்தூரிலிருந்து 26.9 கி.மீ. தொலைவிலும், சிவகங்கை மாவட்டத் தலைமையகத்திலிருந்து வடக்கு நோக்கி 22.2 கிமீ தொலைவிலும், மேலூரிலிருந்து 20.1 கி.மீ. தொலைவிலும், திருக்கோஷ்டியூரிலிருந்து 18.9 கி.மீ. தொலைவிலும், பிறவளூரிலிருந்து 5 கி.மீ. தொலைவிலும், கீழப்பூங்குடியிலிருந்து 3 கி.மீ. தொலைவிலும், அமைந்துள்ளது. திருமலைக்கோனேரிப்பட்டி பின் குறியீட்டு எண் 630552 ஆகும்.
பாறை ஓவிய தளங்கள்
திருமலை-பம்பரப்பாறை வரலாற்றுக்கு முந்தைய பாறை ஓவியங்களின் தளமாகும். இக்குன்றில் உள்ள சறுக்குப் பாறை, வடக்குப் பாறை, தெற்கு மற்றும் தென்கிழக்குப் பாறைகள் ஆகிய நான்கு பகுதிகளில் பாறை ஓவியங்கள் கண்டறியப்பட்டுள்ளன. இந்தப் பாறை ஒவியங்கள் வாழ்க்கையின் பல நிகழ்வுகளை உன்னிப்பாகப் பதிவு செய்துள்ளன. இவற்றுள் பெரும்பான்மையானவை செங்காவி வண்ணத்திலும், வெகு சில ஓவியங்கள் வெண்சாந்து நிறத்திலும் தீட்டப்பட்டுள்ளன.
வெளி இணைப்புகள்
பகுப்பு:தமிழ்நாட்டுப் பாறை ஓவியங்கள் பகுப்பு:சிவகங்கை மாவட்டம் பகுப்பு:பாறை ஓவியங்கள்
டோமினோஸ் பீட்சா இன்க்.
டோமினோஸ் இன்க். என்பது பீட்சாவை விற்கும் அமெரிக்க நிறுவனம். இந்த நிறுவனத் தலைமையகம் மிச்சிகனில் உள்ளது. பீட்சா உள்ளிட்ட உணவுகளை அரை மணி நேரத்தில் வீட்டுக்கு வந்து தராதபட்சத்தில் இலவசமாக வழங்குகின்றனர்.
தங்கம் மூர்த்தி
thumb|தங்கம் மூர்த்தி தங்கம் மூர்த்தி தமிழ் நாட்டின் புதுக்கோட்டையைச் சேர்ந்த ஒரு தமிழ்க் கவிஞர் ஆவார்.
டோமினோஸ் பீட்சா இன்க்.
உணவுப் பண்டங்கள்
விற்குமிடத்திற்கு ஏற்ப டாமினோசில் விதவிதமான உணவுகள் தயாரித்து விற்கப்படுகின்றன. இத்தாலிய உணவான பீட்சாவை முதன்மைப் பொருளாக விற்றாலும், கோழிக்கறியில் செய்யப்பட்ட உணவுகளும், பாஸ்டா, சாண்டுவிச்சு போன்றவற்றையும் விற்கின்றனர்.
தங்கம் மூர்த்தி
குடும்பம்
புதுக்கோட்டை மாவட்டத்தைச் சேர்ந்த அறந்தாங்கி அருகே உள்ள சுப்பிரமணியபுரம் என்னும் சிற்றூரில் 19 ஆகஸ்டு 1964இல் பிறந்தார். இவரது தந்தை கே.கே.தங்கம், தாய் ஜெயலட்சுமி.
துறைகள்
சிறந்த இலக்கியவாதி மற்றும் கல்வியாளர் என்ற நிலையிலும் இவர் அரும்பணியாற்றிவருகிறார். சுமார் 10 கவிதை நூல்களை எழுதியுள்ளார். இவருடைய கவிதைகள் இலக்கிய மட்டும் பட்டிமன்ற மேடைகளில் மேற்கோளாகக் காட்டப்பட்டுவருகின்றன. பல்கலைக்கழகங்களிலும், கல்லூரிகளிலும் இவரது நூல்கள் பாடத்திட்டத்தில் உள்ளன. இவரது கவிதை நூல்கள் ஆங்கிலம், இந்தி, பிரெஞ்சு, மலாய், மலையாளம், தெலுங்கு, கன்னடம் ஆகிய மொழிகளில் மொழிபெயர்க்கப்பட்டுள்ளன.
பெற்ற விருதுகள்
இவர் கவிஞர் சிற்பி விருது, கவிக்கோ விருது, செல்வன் காக்கி விருது உள்ளிட்ட பல விருதுகளைப் பெற்றுள்ளார். மத்திய அரசின் தேசிய நல்லாசிரியர் விருது, மாநில அரசின் டாக்டர் ராதாகிருஷ்ணன் விருது உள்ளிட்ட பல விருதுகளைப் பெற்றுள்ளார்.
ஆதாரங்கள்
பகுப்பு:1964 பிறப்புகள் பகுப்பு:தமிழகக் கவிஞர்கள்
தற்காலிக மெனிங் அரசியலமைப்பு
தற்காலிக மெனிங் அரசியலமைப்பு இலங்கையில் 1921 முதல் 1924 வரை அமுலிலிருந்த அரசியலமைப்பு இதுவாகும். பிரித்தானியரால் இலங்கையில் நடைமுறைப்படுத்தப்பட்ட மூன்றாவது அரசியலமைப்பும் இதுவே. இந்த அரசியலமைப்பின் கீழ் அமைக்கப்பட்ட சட்ட  நிரூபண சபை(சட்டசபை)யின் கட்டமைப்பு வருமாறு:
சட்டநிரூபண சபை
சட்டநிரூபண சபையின் மொத்த அங்கத்தவர் எண்ணிக்கை 37 இதில்
உத்தியோக சார்பற்றோர்
உத்தியோக சார்பற்ற அங்கத்தவர் எண்ணிக்கை, உத்தியோக சார்புள்ள அங்கத்தவர் எண்ணிக்கையை விட முதல் தடவையாக அதிகரிக்கப்பட்டது. உத்தியோக சார்பற்றோர் எண்ணிக்கை 23 ஆகும். இதில் தெரிவின் மூலம் 16 பிரதிநிதிகளும் நியமனமாக 7 பிரதிநிதிகளும் இடம் பெற்றனர்.
தெரிவின் மூலம் - 16
தெரிவு செய்யப்பட்ட 16 பிரதிநிதிகளுள் 11 பிரதிநிதிகள் பிரதேச ரீதியாகத் தெரிவு செய்யப்பட்டனர்.
முக்கிய அம்சங்கள்
தற்காலிக மெனிங் அரசியலமைப்பின் முக்கிய அம்சங்கள்
உசாத்துணை
பகுப்பு:பிரித்தானிய இலங்கை பகுப்பு:இலங்கையின் அரசியலமைப்புச் சட்டங்கள்
அண்ணாசாமி சேதுபதி
அண்ணாசாமி சேதுபதி அல்லது முத்து விஜயரகுநாத சேதுபதி (பதவியில் 1812- மீண்டும் 1815 -1820) என்பவர் இராமநாதபுரம் ஜமீனின் ஜமீந்தார் ஆவார். இவர் இராணி சேதுபதி மங்கலேஸ்வரிநாச்சியாருக்கு அடுத்து ஜமீன்தார் பொறுப்புக்கு வந்தவராவார். இவர் இராணி சேதுபதி மங்கலேஸ்வரிநாச்சியாரின் சுவிகாரப் புத்திரன் ஆவார்.
வாழ்கைக் குறிப்பு
இராணி சேதுபதி மங்கலேஸ்வரிநாச்சியாருக்கு ஆண் வாரிசு இல்லாத காரணத்தினால், அவரது கணவரான இராமசாமித் தேவரின் மருமகனான அண்ணாசாமி சேதுபதியை கி.பி. 1807-இல் சுவீகாரப் புத்திரனாக ஏற்றுக் கொண்டார். அண்ணாசாமி சிறுவனாக இருக்கும்போதே 1812 இல் இராணி மங்களேஸ்வரி நாச்சியார் காலமானதையடுத்து அண்ணாசாமி முத்து விஜயரகுநாத சேதுபதி என்ற பெயருடன் ஜமீன்தார் பதவிக்கு வந்தார்
இவர் சிறு வயதினராக இருந்ததால், பிரதானி தியாகராஜ பிள்ளை நாட்டு நிர்வாகத்தைக் கவனித்து வந்தார். இந்நிலையில் பதவி நீக்கம் செய்யப்பட்ட முத்துஇராமலிங்க விஜய ரகுநாத சேதுபதியின் ஒரே மகளான சிவகாமி நாச்சியார் இராமநாதபுரம் சீமையைத் தம்மிடம் ஒப்படைக்கும்படி கேட்டு வழக்குகளைத் தொடர்ந்தார். இந்த வழக்குகளின் தீர்ப்பு சிவகாமி நாச்சியாருக்குச் சாதகமாய் அமைந்ததால் இராமநாதபுரம் ஜமீன்தாரி அவரிடம் ஒப்படைக்கப்பட்டது. ஆனால் கும்பெனியாருக்குச் செலுத்த வேண்டிய கப்பத் தொகையை வசூலித்து ஒழுங்காகச் செலுத்த முடியாததால் கும்பெனியார் ஜமீன்தாரியை கி.பி. 1815-ல் மீண்டும் அண்ணாசாமி சேதுபதியிடம் ஒப்படைத்தனர். இவர் 1820-இல் இறப்பதற்கு முன்னால் தனது மைத்துனர் இராமசாமித் தேவரைச் சுவீகார புத்திரனாக நியமித்தார்.
மேற்கோள்கள்
பகுப்பு:இராமநாதபுர சேதுபதிகள் பகுப்பு:1820 இறப்புகள்
ஜான் டேவிஸ் (துடுப்பாட்டக்காரர், பிறப்பு 1932)
ஜான் டேவிஸ் ( John Davies ,, பிறப்பு: திசம்பர் 26 1932 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1956-1958 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் டேவிஸ் கிரிக்கட் ஆக்கைவ் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 30 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1932 பிறப்புகள் பகுப்பு:சிராப்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:டொர்செட் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
மறைப்பணியாளர்
மறைப்பணியாளர் (missionary) என்பவர் ஒரு சமயத்தின் நம்பிக்கைகளைப் பரப்புரை செய்வதற்காகவும், கல்வி, எழுத்தறிவு, சமூக நீதி, சுகாதாரப் பாதுகாப்பு, பொருளாதார மேம்பாடு போன்ற திருப்பணிச் சேவைகளுக்காகவும் நாடொன்றுக்கோ அல்லது ஒரு பிரதேசத்திற்கோ அனுப்பப்படும் ஒரு மதக்குழு உறுப்பினரைக் குறிக்கும்.
விவிலியத்தின் இலத்தீன் மொழிபெயர்ப்பில், இயேசு கிறிஸ்து தனது பெயரில் நற்செய்திகளைப் பிரசங்கிக்க சீடர்களை அனுப்பும்போது இந்தச் சொல்லைப் பயன்படுத்துகிறார். இச்சொல் பொதுவாக கிறிஸ்தவப் பணிக்காகப் பயன்படுத்தப்படுகிறது, ஆனால் எந்தச் சமயத்திற்கும் அல்லது சித்தாந்தத்திற்கும் இச்சொல்லைப் பயன்படுத்தப்படலாம்.
1598 ஆம் ஆண்டு முதல் இயேசு சபை தனது உறுப்பினர்களை வெளிநாடுகளுக்கு அனுப்பியபோது, இலத்தீன் சொல்லான missionem ("மிசியோ" என்றால் 'அனுப்பும் செயல்') அல்லது மிட்டேர் mittere, 'அனுப்புதல்' என்று பொருளில் 'மிசனரி' என்ற சொல்லைப் பயன்படுத்தினார்கள்.
வீரசோழகன் அனுமந்தராயசுவாமி கோயில்
வீரசோழகன் அனுமந்தராயசுவாமி கோயில் தமிழ்நாட்டில் கடலூர் மாவட்டம், வீரசோழகன் என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
மாநில நெடுஞ்சாலை 152 (தமிழ்நாடு)
மாநில நெடுஞ்சாலை 152 அல்லது எஸ்.எச்-152 என்பது,இந்தியாவின் தமிழ்நாடு மாநிலத்தின்  திண்டுக்கல் மாவட்டத்தில்  வடமதுரை  என்னும் இடத்தையும்,ஒட்டன்சத்திரம்  என்ற இடத்தையும் இணைக்கும் வடமதுரை - ஒட்டஞ்சத்திரம் சாலை ஆகும்.இதன் நீளம் '''42.8 ''' கிலோமீட்டர்கள். இந்த நெடுஞ்சாலை எரியோடு, வேடசந்தூர் ஆகிய ஊர்களின் வழியாக செல்கிறது.
வீரசோழகன் அனுமந்தராயசுவாமி கோயில்
கோயில் அமைப்பு
இக்கோயிலில் அனுமந்தராயர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கடலூர் மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேலை இலக்கிய மன்றம்
மேலை இலக்கிய மன்றம் (Western Literature Association) [WLA] என்பது வட அமெரிக்கப் பகுதியின் பல்வகை இலக்கியம் மற்றும் பண்பாடுகளை ஆராய ஊக்குவிக்கும் அமைப்பாகும். அறிஞர்கள், மாணவர்கள், கலைஞர்கள், சுற்றுச்சூழல் ஆர்வலர்கள் மற்றும் சமூகத் தலைவர்கள் ஆகியோரை இவ்வமைப்பு ஒருங்கிணைத்துள்ளது.
1992-இல் ரீனோவில் நடைபெற்ற மேலை இலக்கிய மன்ற மாநாட்டின் சிறப்பு அமர்வொன்றின்போது இலக்கிய - சுற்றுச்சூழல் ஆய்வு மன்றம் நிறுவப்பட்டது. இலக்கிய - சுற்றுச்சூழல் ஆய்வு தொடர்பான உண்மைகள், கருத்துகள், படைப்புகள் ஆகியவற்றைப் பகிர்வதே இதன் நோக்கமாகக் கூறப்பட்டது.
இம்மன்றம், நெப்ராஸ்கா பல்கலைக்கழகப் பதிப்பகத்துடன் இணைந்து  மேலை அமெரிக்க இலக்கியம்: இலக்கிய, பண்பாட்டு, இட ஆய்வுகளுக்கான இதழ் என்பதை வெளியிடுகிறது. மேலும் தன்னை "மேற்கு கனடா மற்றும் வடக்கு மெக்சிகோவை உள்ளடக்கிய வட அமெரிக்க மேற்கின் இலக்கிய, பண்பாட்டு ஆய்வில் சக மதிப்பாய்வு செய்யப்பட்ட முன்னணி இதழ்" எனக் கருதுகிறது.
1932 கோடைக்கால ஒலிம்பிக் விளையாட்டுப் போட்டிகள்
1932 கோடைக்கால ஒலிம்பிக் விளையாட்டுப் போட்டிகள் (1932 Summer Olympics), அலுவல்முறையாக பத்தாம் ஒலிம்பியாடின் விளையாட்டுப் போட்டிகள் (Games of the X Olympiad) அமெரிக்க ஐக்கிய நாடு கலிபோர்னியா மாநிலத்தின் லாசு ஏஞ்சலசு நகரில் 1932ஆம் ஆண்டு  சூலை 30 முதல் ஆகத்து 14 வரை நடைபெற்ற ஒலிம்பிக் விளையாட்டுப் போட்டிகள்  ஆகும். இந்தப் போட்டிகளை ஏற்று நடத்த வேறெந்த நாடும் முன்வரவில்லை. உலகளவிலான பெரும் பொருளியல் வீழ்ச்சியின் போது நடத்தப்பட்டதால் பல நாடுகளும் விளையாட்டு வீரர்களும் லாசு எஞ்செலச் வரை பயணிக்க பணம் இல்லாதவர்களாக இருந்தனர். ஆம்ஸ்டர்டம் நகரில் 1928இல் நடந்த ஒலிம்பிக்கில் பங்கேற்ற போட்டியாளர்களின் எண்ணிக்கையில் பாதி கூட இந்தப் போட்டிகளில் பங்கேற்கவில்லை. ஐக்கிய அமெரிக்காவின் குடியரசுத் தலைவர் எர்பெர்ட் ஹூவர் கூட பங்கேற்கவில்லை.
பதக்கங்கள்
1932ஆம் ஆண்டு ஒலிம்பிக்கில் மிகக் கூடுதலான பதக்கங்களை வென்ற முதல் பத்து நாடுகளின் பட்டியல் கீழே தரப்பட்டுள்ளது.
வெளி இணைப்புகள்
பகுப்பு:கோடைக்கால ஒலிம்பிக் விளையாட்டுகள் பகுப்பு:1932 நிகழ்வுகள் பகுப்பு:ஐக்கிய அமெரிக்காவில் விளையாட்டு
சஞ்சய் பந்தோபாத்யாய்
சஞ்சோய் பந்தோபாத்யாய் (Sanjoy Bandopadhyay) (பிறப்பு: செப்டம்பர் 16, 1954) ஒரு பெங்காலி இந்திய பாரம்பரிய இசைக் கருவியான சித்தார் கலைஞராவார். இவர் முதன்மையாக ராதிகா மோகன் மைத்ரா, பீமலெந்து முகர்ஜி ஆகியோரின் சீடராவார்.
தொழில்
இந்தியாவின் கொல்கத்தா இரவீந்திர பாரதி பல்கலைக்கழகத்தின் கருவியிசைத் துறையில் தலைவர் பேராசிரியர் (உஸ்தாத் அலாவுதீன் கான் இருக்கை) ஆவார். எஸ்.எம். தாகூர் ஆவணமாக்கல் மற்றும் மொழி மற்றும் காலாவதியான இசைக்கருவிகள் ஆராய்ச்சி மையத்தின் இயக்குநராகவும் உள்ளார். காலாவதியான இசைக்கருவிகள் மூலம் உலகின் இனவியல் வரைபடத்திற்காக இந்த மையம் உருவாக்கப்பட்டுள்ளது. இந்த திட்டம் உலகம் முழுவதிலுமிருந்து வரும் அறிஞர்களின் ஆதரவோடு இயங்கும்.
அனுவ்ரத் குளிரூட்டப்பட்ட அதிவிரைவு தொடருந்து
தமிழ்நாட்டின் மதுரை சந்திப்பு முதல்  ராஜஸ்தான் மாநிலத்தின்  பிகானீர் சந்திப்பு  வரை  தென்னிந்திய  ரயில்வே துறையினரால் இயக்கப்படும்  முற்றிலும்  குளிர்சாதன வசதி கொண்ட  தொடருந்து அனவ்ரத் குளிர்சாதன  அதிவிரைவு  தொடருந்து ஆகும். இந்த தொடருந்து 22631, 22632  ஆகிய  எண்களில்  இயக்கப்பட்டு வருகிறது. மதுரை சந்திப்பு முதல் பிகானீர் சந்திப்பு வரை  இயக்கப்படும் தொடருந்து  22631 என்ற எண்ணிலும்  பிகானீர் சந்திப்பு முதல் மதுரை சந்திப்பு வரை இயக்கப்படும் தொடருந்து  22632  என்ற எண்ணிலும்  இயங்கி வருகின்றன. இந்த தொடருந்து தமிழ்நாடு, ஆந்திர பிரதேசம், தெலுங்கானா, மகாராஷ்டிரா,  மத்திய பிரதேசம், ராஜஸ்தான் போன்ற மாநிலங்களின் வழியாக பயணிக்கிறது.
சஞ்சய் பந்தோபாத்யாய்
வெளி இணைப்புகள்
பகுப்பு:சித்தார் இசைக் கலைஞர்கள் பகுப்பு:வாழும் நபர்கள் பகுப்பு:1954 பிறப்புகள்
அனுவ்ரத் குளிரூட்டப்பட்ட அதிவிரைவு தொடருந்து
2014 ஆம் ஆண்டு மார்ச் மாதம் 27ஆம் தேதி முதல் இயக்கப்பட்டு வரும் இந்த தொடருந்து ஆரம்பத்தில் புரட்சித்தலைவர் டாக்டர் எம்ஜிஆர் சென்ட்ரல் தொடருந்து நிலையம், சென்னை  முதல்  பிகானீர் சந்திப்பு தொடருந்து நிலையம் வரை இயங்கி வந்தது. 2019ஆம் ஆண்டு மார்ச் ஆறாம் தேதி முதல் இந்த தொடர்ந்து மதுரை சந்திப்பு நிலையம் வரை நீட்டிக்கப்பட்டு மதுரை சந்திப்பு முதல் பிகானீர் சந்திப்பு வரை இயங்கி வருகிறது
பயணப் பெட்டிகளின் வடிவமைப்பு
முதலாம் வகுப்பு குளிர்சாதன பெட்டி ஒன்று, இரண்டாம் வகுப்பு ஈரடுக்கு குளிர்சாதன பெட்டிகள் நான்கு,  இரண்டாம் வகுப்பு மூன்றடுக்கு குளிர்சாதன பெட்டிகள் பன்னிரெண்டு, இழுவை இயந்திரப் பெட்டிகள் இரண்டு, சமையலறை பெட்டி ஒன்று என  மொத்தம் இருபத்து இரண்டு பெட்டிகள்  இந்த  அனுவ்ரத் குளிரூட்டப்பட்ட அதிவிரைவு தொடருந்தில் இணைக்கப்பட்டு  இயக்கப்பட்டு வருகிறது
பயணிகளின் எண்ணிக்கை, திருவிழா காலம், நிர்வாக காரணங்களால் ரயில்வே துறையினரால்  பயணப் பெட்டிகள் மாற்றப்படலாம்.
வழித்தடமும் நிறுத்தங்களும்
அனுவ்ரத் குளிரூட்டப்பட்ட அதிவிரைவு தொடருந்து வாரத்திற்கு ஒரு முறை மதுரை சந்திப்பு நிலையத்திலிருந்து புறப்பட்டு திருச்சிராப்பள்ளி சந்திப்பு, விழுப்புரம் சந்திப்பு, சென்னை எக்மோர் சந்திப்பு, கூடூர் சந்திப்பு, நெல்லூர் சந்திப்பு, விஜயவாடா சந்திப்பு, வாரங்கல் சந்திப்பு, ராமகுண்டம் சந்திப்பு, பல்கர்ஷா சந்திப்பு, நாக்பூர், இட்டர்சி சந்திப்பு, போபால் சந்திப்பு, உஜ்ஜைன் சந்திப்பு, நாக்டா  சந்திப்பு, கோடா சந்திப்பு, சவாய் மதோபோர் சந்திப்பு, ஜெய்ப்பூர் சந்திப்பு நிலையங்களின் வழியாக இயக்கப்பட்டு பிகானீர் சந்திப்பு நிலையத்தை வந்தடைகிறது.
நாக்டா சந்திப்பு, சவாய் மதோபோர் சந்திப்பு என இரு இடங்களில் இந்த தொடருந்து தனது பயணத் திசையை மாற்றுகிறது.
இழுவை இயந்திரம்
மதுரை சந்திப்பு முதல் பிகானீர் சந்திப்பு வரை இருப்புப்பாதை  முழுவதுமாக  இன்னமும்  மின்சார மயமாக்கப்படவில்லை  எனவே  மதுரை சந்திப்பு முதல்  சவாய் மதோபோர் சந்திப்பு  வரை  அரக்கோணம்  சந்திப்பு அல்லது  இட்டர்சி சந்திப்பு  நிலையங்களால் பராமரிக்கப்படும் WAP 4 என்ற  மின்சார இழுவை இயந்திரம் மூலமோ அல்லது  அரக்கோணம் சந்திப்பு  அல்லது விசாகப்பட்டினம் சந்திப்பு நிலையங்களால் பராமரிக்கப்படும் WAM 4 என்ற மின்சார இழுவை இயந்திரத்தின் மூலமோ இயக்கப்படுகிறது. அங்கிருந்து அபு சாலை நிலையம் மூலம் பராமரிக்கப்படும் WDM 2 அல்லது WDM 3A போன்ற டீசல் இழுவை இயந்திரத்தின் மூலமாகவோ அல்லது பகத் கி கோத்தி நிலையத்தின் மூலம் பராமரிக்கப்படும் WDP 4 என்ற டீசல் இயந்திரத்தின் மூலமாகவோ இழுக்கப்பட்டு இறுதி நிலையத்தை அடைகிறது.
வண்டி எண் 22631
அனுவ்ரத் குளிரூட்டப்பட்ட அதிவிரைவு தொடருந்து வண்டியானது மதுரை சந்திப்பு தொடருந்து நிலையம் இருந்து ஒவ்வொரு வாரமும் வியாழக்கிழமை காலை 11.55 மணிக்கு புறப்பட்டு திருச்சிராப்பள்ளி சந்திப்பு, விழுப்புரம் சந்திப்பு, சென்னை எக்மோர் சந்திப்பு, கூடூர் சந்திப்பு, நெல்லூர் சந்திப்பு, விஜயவாடா சந்திப்பு, வாரங்கல் சந்திப்பு,  ராமகுண்டம் சந்திப்பு, பல்கர் ஷா சந்திப்பு, நாக்பூர், இட்டர்சி சந்திப்பு, போபால் சந்திப்பு, உஜ்ஜைன் சந்திப்பு, நாக்டா  சந்திப்பு, கோடா சந்திப்பு, சவாய் மதோபோர் சந்திப்பு, ஜெய்ப்பூர் சந்திப்பு வழியாக இயக்கப்பட்டு  40 நிறுத்தங்களையும் 465 நிலையங்களையும்  கடக்க சராசரியாக மணிக்கு 57 கிலோ மீட்டர் வேகத்தில் இயக்கப்பட்டு 53 மணி  50 நிமிடங்கள் பயணித்து  பிகானீர் தொடருந்து நிலையத்தை  இரண்டாம் நாள்  (சனிக்கிழமை)  மாலை 05.45 மணிக்கு சென்றடைகிறது. இதன் மொத்த பயண தூரம் 3060 கிலோ மீட்டர் ஆகும். இந்த தொடருந்து தனது பயணத்தில் கொன்டபள்ளி மற்றும் மணிகார்க் நிலையங்களுக்கு இடையிலான வழித்தடத்தில் அதிகபட்சமாக மணிக்கு 120 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும்  வசதி இந்திய ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
வண்டி எண் 22632
மறுமார்க்கமாக 22632 என்ற எண்ணைக் கொண்ட இந்த தொடருந்து வண்டியானது பிகானீர் தொடருந்து நிலையத்திலிருந்து  ஒவ்வொரு வாரமும் ஞாயிற்றுக்கிழமை மாலை 03.00 மணிக்கு இயக்கப்பட்டு 40 நிறுத்தங்களையும் 465 நிலையங்களையும்  கடக்க சராசரியாக மணிக்கு 59 கிலோ மீட்டர் வேகத்தில் இயக்கப்பட்டு 51 மணி  40 நிமிடங்கள் பயணித்து மதுரை சந்திப்பு நிலையத்தை மூன்றாம் நாள் (செவ்வாய்க்கிழமை) மாலை 06.40 மணிக்கு  சென்றடைகிறது. இதன் மொத்த பயண தூரம் 3060 கிலோ மீட்டர் ஆகும். அதிகபட்சமாக கொன்டபள்ளி, மணிகார்க் நிலையம் வரை மணிக்கு 120 கிலோமீட்டர் வரை இந்தத் தொடருந்து இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
இந்த தொடருந்தின் வேகம் மணிக்கு 55 கிலோ மீட்டர்களுக்கு மேல் இருப்பதால் இந்திய ரயில்வே சட்டத்தின்படி அதிவிரைவுக்கான கூடுதல் கட்டணம் பயண கட்டணத்துடன் சேர்க்கப்பட்டுள்ளது.
மேற்கோள்கள்
பகுப்பு:இந்திய விரைவுவண்டிகள்
சகாப் சிங் சவுகான்
சாகப் சிங் சவுகான் (Sahab Singh Chauhan) கோண்டா சட்டமன்றத் தொகுதியில் தேர்ந்தெடுக்கப்பட்டு தில்லியின் சட்டமன்ற உறுப்பினராக இருந்தவர் ஆவார். தில்லி சட்டமன்றத் தொகுதியில் ஐந்து முறை தொடர்ச்சியாகச் சட்டமன்ற உறுப்பினராக இருந்தவர் என்ற சிறப்பு இவருக்கு உண்டு.
யமுனா விகார் சட்டமன்றத் தொகுதியில் இரண்டு முறையும், கோண்டா சட்டமன்ற தொகுதியில் மூன்று முறையும் போட்டியிட்டு இவர் தில்லி சட்டமன்றத்திற்காகத் தேர்ந்தெடுக்கப்பட்டார். 2015 தேர்தலில் சுமார் 8,000 வாக்குகள் வித்தியாசத்தில் ஆம் ஆத்மி கட்சியின் சிறீ தத் சர்மா என்பவரிடம் தோல்வியுற்றார்.
தில்லியின் முதலாவது, இரண்டாவது, மூன்றாவது, நான்காவது, ஐந்தாவது சட்ட மன்றங்களின் உறுப்பினராக தொடர்ந்து ஐந்து முறை சாகப் சிங் பணியாற்றியுள்ளார். செயல்திறனுள்ள அரசியல்வாதியாக 1980 ஆம் ஆண்டு முதல் இவர் இயங்கி வருகிறார். 1981 முதல் 1987 வரை கோண்டா மண்டலத்தின் கட்சித் தலைவராகவும், 1988 முதல் 1991 வரை சாதரா மாவட்ட செயலாளராகவும், 1991 முதல் 1993 வரை வடகிழக்கு தில்லி மாவட்ட பொதுச் செயலாளராகவும், இதே மாவட்டத்தின் துணைத்தலைவராகவும் பல்வேறு கட்சிப் பொறுப்புகளில் இவர் இருந்துள்ளார்.